ପ୍ରବୀଣ କୁମାର କବି

ପ୍ରବୀଣ କୁମାର କବି ଜଣେ ଓଡ଼ିଆ କବି, ଗାଳ୍ପିକ, ପତ୍ରିକା ସମ୍ପାଦକ ତଥା କ୍ଷୁଦ୍ର ଚଳଚ୍ଚିତ୍ର ନିର୍ମାତା । ପେଶାରେ ଜଣେ ଅଧ୍ୟାପକ ଭାବରେ କାର୍ଯ୍ୟ କରୁଥିବା କବିଙ୍କ ପୁସ୍ତକ ଇନ୍ଦ୍ରଧନୁ ଓ ଶତାବ୍ଦୀର ଶେଷ ଚିଠି ପ୍ରକାଶିତ ହୋଇଛି ଏବଂ ସ୍ନାତକ ପଢ଼ିବା ସମୟରେ ସେ ବଣମଲ୍ଲୀ ନାମକ ଏକ ପତ୍ରିକା ପ୍ରକାଶ କରୁଥିଲେ ।

 ଜୀବନୀ 
କବି ୧୯୯୪ ମସିହାର ଅପ୍ରେଲ ୨୫ ତାରିଖରେ କେନ୍ଦୁଝର ଜିଲ୍ଲାର ଆନନ୍ଦପୁରଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଅଜୟ କୁମାର କବି ଓ ମାଆଙ୍କ ନାମ ପ୍ରତିମା କବି । ତାଙ୍କ ଜେଜେବାପା ସଦାଶିବ କବି ଜଣେ କବି ଥିଲେ, ଯାହାଙ୍କ କବିତା ଜଣାଶୁଣା ପତ୍ରପତ୍ରିକାରେ ପ୍ରକାଶିତ ହେଉଥିଲା । ଭଦ୍ରକ ସ୍ୱୟଂଶାସିତ ମହାବିଦ୍ୟାଳୟରୁ ସ୍ନାତକ କରିବା ପରେ ସିକ୍କିମ କେନ୍ଦ୍ରୀୟ ବିଶ୍ୱବିଦ୍ୟାଳୟରୁ ଉଦ୍ଭିଦ ବିଜ୍ଞାନରେ ସ୍ନାତକୋତ୍ତର କରିଛନ୍ତି । ସେ ହିନ୍ଦୁସ୍ତାନୀ ଶାସ୍ତ୍ରୀୟ ସଙ୍ଗୀତରେ ପ୍ରଶିକ୍ଷଣ ନେଇଛନ୍ତି ।

 ରଚନାବଳୀ 
କବି ପିଲାଦିନରୁ ସାହିତ୍ୟ ସର୍ଜନା ପ୍ରତି ଆକର୍ଷିତ ହୋଇଥିଲା ଏବଂ ଅଳ୍ପ ବୟସରେ ତାଙ୍କ ରଚିତ କବିତା ଓଡ଼ିଆରେ ଖବର କାଗଜରେ ପ୍ରକାଶିତ ହୋଇଥିଲା । ସମାଜ, ଧରିତ୍ରୀ, ସମ୍ବାଦ, ନିତିଦିନ, ସଂଚାର, ସର୍ବସାଧାରଣ, ନିର୍ଭୟ, ସମ୍ବାଦକଳିକା, ଦିନଲିପି, ଧ୍ୱନି ପ୍ରତିଧ୍ୱନି ଆଦି ଖବର କାଗଜ ସହିତ ରେବତୀ, ସାହିତ୍ୟ ଦର୍ପଣ, ପାହାଚ, ସାହିତ୍ୟ ଗୋଧୂଳି, ପଶ୍ଚିମା ମହାପୂଜା, ଶୁଭପଲ୍ଲବ ଆଦି ପତ୍ରିକାରେ ତାଙ୍କ ରଚିତ ଗପ ଓ କବିତା ଆଦି ପ୍ରକାଶିତ ହୋଇଛି ।

ସ୍ନାତକ ପଢ଼ିବାବେଳେ ସେ ବଣମଲ୍ଲୀ ନାମକ ଏକ ପତ୍ରିକାର ପ୍ରତିଷ୍ଠା କରିବା ସହିତ ଏହାର ସମ୍ପାଦକ ଭାବରେ କାର୍ଯ୍ୟ କରୁଥିଲେ, ଯାହାକି ବାର୍ଷିକ ପତ୍ରିକା ଭାବରେ ପ୍ରକାଶିତ ହେଉଥିଲା । ମାତ୍ର କରୋନାଭୂତାଣୁ ରୋଗ ୨୦୧୯ ପରେ ଏହାର ପ୍ରକାଶନ ବନ୍ଦ ହୋଇଯାଇଛି । ସେ ସମ୍ବାଦ ସାହିତ୍ୟଘର, ଘସିପୁରା ଶାଖାର ସମ୍ପାଦକ ଭାବରେ କାର୍ଯ୍ୟ କରୁଛନ୍ତି । ୨୦୨୩ରେ ଭାରତ ସରକାରଙ୍କ ସାହିତ୍ୟ ଓ ସଂସ୍କୃତି ବିଭାଗଦ୍ୱାରା ଆୟୋଜିତ କେନ୍ଦ୍ର ସାହିତ୍ୟ ଏକାଡେମୀର ସାହିତ୍ୟ ଉତ୍ସବ ଫେଷ୍ଟିଭାଲ ଅଫ ଲେଟର୍ସରେ ଯୋଗ ଦେଇଥିଲେ ।

 ରଚନାବଳୀ 
 ଇନ୍ଦ୍ରଧନୁ (୨୦୧୨, କସ୍‌ମୋପୋଲିଟାନ୍ ପବ୍ଲିକେଶନ)
 ଶତାବ୍ଦୀର ଶେଷ ଚିଠି (୨୦୨୦, ପଶ୍ଚିମା ପ୍ରକାଶନୀ)
 ଅଦୃଶ୍ୟ ଅନ୍ଧାର (୨୦୨୨, ଅନ୍ୱେଷଣ)
 ଉଇ ବିକେମ୍ ଏକ ପୋଏମ୍ (୨୦୨୬, ଶୁଭପଲ୍ଲବ ପବ୍ଲିକେଶନ୍)

 ଚଳଚ୍ଚିତ୍ର ନିର୍ମାଣ 
କବି ଜଣେ ଚଳଚ୍ଚିତ୍ର ନିର୍ମାତା ଭାବରେ କିଛି କ୍ଷୁଦ୍ର ଚଳଚ୍ଚିତ୍ର ନିର୍ମାଣ କରିଛନ୍ତି, ଯାହାକି ଇଣ୍ଡିଆନ୍ କ୍ରିଏଟିଭ୍ ମାଇଣ୍ଡ ଫିଲ୍ମ ଫେଷ୍ଟିଭାଲ୍, କଲ୍ଟ ସିନେମ୍ ଫିଲ୍ମ ଫେଷ୍ଟିଭାଲ୍, ସର୍ଟ ଇଣ୍ଡର୍‌ନ୍ୟାସନାଲ୍ ଫିଲ୍ମ ଫେଷ୍ଟିଭାଲ୍, ସିନେ ଫେୟାର୍ ଫିଲ୍ମ ଫେଷ୍ଟିଭାଲ୍ ଆଦିରେ ପ୍ରିମିୟର୍ ହେବା ସହିତ ଶଙ୍ଖଦାଦ ଫିଲ୍ମ ଶ୍ରେଷ୍ଠ ପୁରସ୍କାର ପାଇଛନ୍ତି ।

 ନିର୍ମିତ ଚଳଚ୍ଚିତ୍ର 

 ପେନ୍‌ସିଲ୍
 ଟୋପାଏ ଜୀବନ
 ଓହଳ

 ପୁରସ୍କାର 
 ଗୀତିଝର ସମ୍ମାନ ୨୦୧୮
 ଉଦୟରାଗ ସମ୍ମାନ ୨୦୧୯
 ୟୁଥ୍ ଉତ୍କଳ ଲିଟରେଚର୍ ଆୱାର୍ଡ଼ ୨୦୧୯
 ଭାଷା ଯୋଦ୍ଧା ସମ୍ମାନ ୨୦୨୦
 ଗୀତିକେଶରୀ ସମ୍ମାନ ୨୦୨୦
 ନିହାରକନ୍ୟା ଯୁବ ପ୍ରତିଭା ସମ୍ମାନ ୨୦୨୩

 ଆଧାର 

ଶ୍ରେଣୀ:୧୯୯୪ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:କେନ୍ଦୁଝର ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଆ କବି